| Internkontroll innebærer at virksomheten skal: | Krav til dokumentasjon | Tips og eksempel | Spørsmål |
| --- | --- | --- | --- |
| **1.** Sørge for at de lover og forskrifter i helse-, miljø- og sikkerhetslovgivningen som gjelder for virksomheten er tilgjengelig, og ha oversikt over de krav som er av særlig viktighet for virksomheten  IK § 5 | – Vite hvilken lover og forskrifter som gjelder for virksomheten og hva de omhandler. Trenger ikke dokumenteres skriftlig, men en fordel å gjøre det. | Har dere kartlagt hvilke lover og forskrifter som gjelder for deres virksomhet:   * Generelle regler om ansvar for eget El -anlegg, maskiner og utstyr * Tavler eller annet som krever sakkyndig eller instruert personell for betjening. * Maskiner og eller utstyr som har eget regelverk. (medisinsk, * Omgivelser eller miljø som har eget regelverk (f.eks. eksplosjonsfarlige områder) | **1.** Har virksomheten oversikt over aktuelle lover og regler? |
| **2**. Sørge for at arbeidstakerne har tilstrekkelig kunnskaper og ferdigheter i det systematiske helse-, miljø- og sikkerhetsarbeidet, herunder informasjon om endringer  IK § 5 | – Gjennomføre & dokumentere obligatoriske kurs: Førstehjelp, intern opplæring. (FSE-kurs dersom aktuelt) | Det er viktig at alle arbeidstakere kjenner til rutinene i bedriftens internkontrollsystem.   * Vet de ansatte hva de skal gjøre dersom de oppdager en feil på det elektriske anlegget * Hvem skal de melde avvik eller el ulykker til, og kjenner de rutinene rundt dette * Gjennomgang av internkontrollsystemet på fellesmøter en gang i året * Gjennomgang med nyansatte * Oppdatere ansatte på endringer i systemet * Dokumentasjon av opplæring og lovpålagte kurs | **2.** Har de ansatte nødvendig opplæring? |
| **3**. Sørge for at arbeidstakerne medvirker slik at samlet kunnskap og erfaring utnyttes  IK § 4 | - Gjennomføre & dokumentere deltagelse | Det er viktig at arbeidstakere eller deres representanter er medvirkende og medansvarlige i virksomhetens arbeid med å ivareta sikkerheten på elektrisk utstyr og anlegg.   * Deltar arbeidstakere i å vurdere fare og risiko ved elanlegget * Deltar arbeidstakere på sjekk av elanlegget * Finnes det rutiner for å dokumentere deltagelse, eks. signerte skjema | **3.** Deltar arbeidstakere i arbeidet med internkontroll ? |
| **4**. Fastsette mål for helse, miljø og sikkerhet  IK § 5 | - Må dokumenteres skriftlig | Sett dere et mål for hva dere ønsker å oppnå med elsikkerhetsarbeidet i virksomheten   * Unngå brann, unngå ulykker, unngå driftsstans etc. | **4.** Har virksomheten satt seg et skriftlig mål for sikkerhetsarbeidet? |

|  |  |  |  |
| --- | --- | --- | --- |
| **5**. Ha oversikt over virksomhetens organisasjon, herunder hvordan ansvar, oppgaver og myndighet for arbeidet med helse, miljø og sikkerhet er fordelt  IK § 5 | Må dokumenteres skriftlig | * Hvem har ansvar for at det elektriske anlegget blir vedlikeholdt, eks; daglig leder, hms-ansvarlig etc * Er det klarlagt og definert hvem som kan gjøre hva på det elektriske anlegget. (betjening tavler, vedlikehold og reparasjoner på maskiner og fast installasjon) * Er dere eier av det elektriske anlegget og har ansvar for fast installasjon og tilkoblet utstyr * Er dere leietaker og har ansvar for det elektriske utstyret som er tilkoblet * Avklar ansvarsholdet mellom eier og leietaker * Hva sier leiekontrakten om ansvarsfordelingen | **5.1** Er det dokumentert hvem som gjør hva i virksomheten?  **5.2** Er ansvaret fordelt mellom eier og leietaker av det elektriske anlegget? |
| **6**. Kartlegge farer og problemer og på denne bakgrunn vurdere risiko, samt utarbeide tilhørende planer og tiltak for å redusere risikoforholdene IK § 5 | -Må dokumenteres skriftlig | Dette er kanskje Internkontrollforskriftens viktigste punkt.   * Vurdert hva som kan gå galt på den elektriske installasjonen eller på tilkoblet maskiner og utstyr * Hva kan utløse at ting går galt og hva kan dette medføre * Vurdert hva som kan gjøres for å unngå at fare oppstår og derved redusere risiko * Vurdert behov for bistand med elektrofaglig kompetanse | **6.** Har virksomheten kartlagt hvilke farer som finnes knyttet til det elektriske anlegget/utstyret og risikovurdert disse? |
| **7**. Iverksette rutiner for å avdekke, rette opp og forebygge overtredelser av krav fastsatt i eller i medhold av helse-, miljø- og sikkerhets- lovgivningen  IK § | -Må dokumenteres skriftlig | * Utarbeidet sjekklister for egenkontroll * Laget rutiner/handlingsplan for gjennomføring av * Egenkontroll * Fagkontroll fra installatør * Man må sørge for at avvik som blir avdekket også blir rettet, her kan man benytte et avviksskjema som man fyller ut fortløpende, hva er funnet, hva er tiltak for å rette, hvem er ansvarlig og når ble det rettet. | **7.1** Finnes det skriftlige rutiner med tidsintervall for hvordan det elektriske anlegget sjekkes?  **7.2** Har virksomheten rutiner for behandling av avvik knyttet til elektrisk anlegg/utstyr? |
| **8**. Foreta systematisk overvåkning og gjennomgang av internkontrollen for å sikre at den fungerer som forutsatt  IK § 5 | - Må dokumenteres skriftlig | Dette er tatt med for å sikre at IK systemet ikke bare er en «perm i hylla» som står ubrukt. Leder er ansvarlig for å sjekke at IK systemet blir benyttet og at det virker etter hensikten i henhold til 7 foregående punkt. Tips: Sett av en fast dato for å gjennomføre en evaluering. Involver gjerne tillitsvalgt, verneombud og lag et notat som deltagere signerer på. | **8.** Blir internkontrollsystemet gjennomgått årlig for å se at det fungere etter hensikten? |

Rettemelding med henvisning til aktuelle spørsmål sendes til [DLE@mornett.no](mailto:DLE@mornett.no), og epost merkes med saksnummer oppgitt i revisjonsrapporten.